Informácia pre verejnosť o správe o hodnotení strategického dokumentu „**Regionálna integrovaná územná stratégia (RIÚS) Košického samosprávneho kraja** **na roky 2014 - 2020**“ v zmysle zákona 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“).

Okresný úrad Košice, odbor starostlivosti o životné prostredie, oddelenie ochrany prírody a vybraných zložiek životného prostredia, Komenského 52, 040 01 Košice, oznamuje verejnosti, že strategický dokument „**Regionálna integrovaná územná stratégia (RIÚS) Košického samosprávneho kraja** **na roky 2014 - 2020**“ podlieha posudzovaniu v štádiu predloženia správy o hodnotení v zmysle § 9 zákona.

Okresný úrad Košice, odbor starostlivosti o životné prostredie, oddelenie ochrany prírody a vybraných zložiek životného prostredia, na úseku posudzovania vplyvov na životné prostredie, ako príslušný orgán štátnej správy podľa § 1 a § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov obdržal dňa 22.04.2016 správu o hodnotení strategického dokumentu „**Regionálna integrovaná územná stratégia (RIÚS) Košického samosprávneho kraja** **na roky 2014 - 2020**“ obstarávateľa Úradu Košického samosprávneho kraja, Nám. Maratónu mieru 1, 042 66 Košice.

Informácie o strategickom dokumente, ktorý je predmetom posudzovania je možné získať u príslušného orgánu a obstarávateľa Úradu Košického samosprávneho kraja, Nám. Maratónu mieru 1, 042 66 Košice.

Relevantné informácie sú sprístupnené v Informačnom systéme EIA/SEA na stránke

<https://www.enviroportal.sk/sk/eia/detail/regionalna-integrovana-strategia-rius-kosickeho-samospravneho-kraja>

Dotknutá obec do 3 pracovných dní od doručenia správy o hodnotení strategického dokumentu a návrhu strategického dokumentu informuje o tom verejnosť spôsobom v mieste obvyklým a zároveň jej oznámi, kde a kedy možno do správy o hodnotení strategického dokumentu a návrhu strategického dokumentu nahliadnuť, robiť z nich výpisy, odpisy alebo na vlastné náklady zhotoviť kópie. Správa o hodnotení strategického dokumentu a návrh strategického dokumentu musia byť verejnosti prístupné najmenej na 21 dní.

Dotknuté orgány a dotknutá obec doručia príslušnému orgánu písomné stanoviská k správe o hodnotení strategického dokumentu najneskôr do 21 dní od doručenia (zverejnenia)správy o hodnotení strategického dokumentu a návrhu strategického dokumentu podľa § 12 ods. 1) zákona na adresu:

Okresný úrad Košice

Odbor starostlivosti o životné prostredie kraja

Komenského 52

040 01 Košice

Druh požadovaného povolenia pre realizáciu strategického dokumentu:

Rozhodnutie MPRV SR

Písomné stanovisko sa považuje za doručené, aj keď bolo v určenej lehote doručené dotknutej obci.